บัวหลวงลุยตราสารหนี้ในนอก
&nbsp;โพสต์ทูเดย์ &#8212; บลจ.บัวหลวง คลอดกองทุนใหม่ลงทุนตราสารหนี้ทั้งในต่างประเทศ เพิ่มโอกาสหาผลตอบแทนได้ทั้งช่วงดอกเบี้ยขาขึ้นและลง ซื้อขายได้ทุกวัน
21 ส.ค. 2554

โพสต์ทูเดย์ — บลจ.บัวหลวง คลอดกองทุนใหม่ลงทุนตราสารหนี้ทั้งในต่างประเทศ เพิ่มโอกาสหาผลตอบแทนได้ทั้งช่วงดอกเบี้ยขาขึ้นและลง ซื้อขายได้ทุกวัน
นายวศิน วัฒนวรกิจกุล กรรมการผู้จัดการ กลุ่มธุรกิจกองทุนรวม บริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บลจ.บัวหลวง ได้ออกกองทุนเปิดบัวหลวงตราสารหนี้ (BFIXED) ซึ่งลงทุนในตราสารหนี้ทั้งภาครัฐและเอกชนทั้งในประเทศและต่างประเทศ โดยจะปรับสัดส่วนการลงทุนตามสภาวการณ์ เพื่อเพิ่มโอกาสสร้างผลตอบแทนทั้งในช่วงดอกเบี้ยขาขึ้นและขาลง 
“นักลงทุนไม่ต้องคอยโยกเงินไปลงทุนตราสารหนี้ระยะสั้น เมื่อคาดการณ์ว่าดอกเบี้ยอยู่ในช่วงขาขึ้น หรือต้องยอมรับกับผลตอบแทนที่ลดลงในภาวะที่ดอกเบี้ยลดลง โดยเงินลงทุนต่างประเทศจะลงทุนไม่เกิน 40% ของมูลค่าทรัพย์สินสุทธิ และป้องกันความเสี่ยงอัตราแลกเปลี่ยนเต็มจำนวน” นายวศิน กล่าว
นอกจากนี้ กองทุนนี้เปิดให้ซื้อหรือขายคืนหน่วยลงทุนทุกวัน จึงเหมาะกับนักลงทุนที่ต้องการสภาพคล่อง โดยกองทุนนี้จะเสนอขายหน่วยลงทุนครั้งแรกวันที่ 9–15 ก.พ.นี้ ลงทุนขั้นต่ำ 1,000 บาท ขนาดกองทุน 5,000 ล้านบาท และไม่กำหนดอายุโครงการของกองทุน
นายสมชัย บุญนำศิริ กรรมการผู้จัดการ บลจ.กรุงไทย กล่าวว่า บริษัทเปิดจำหน่ายกองทุนเปิดกรุงไทยสมาร์ท อินเวส 3 เดือน 2 (KTSIV3M2) ระหว่างวันที่ 711 ก.พ. 2554 เป็นกองทุนที่จะเปิดขาย และรับซื้อคืนรอบใหม่ (Rollover) ทุก 3 เดือน ลงทุนในพันธบัตรภาครัฐในประเทศ 8% เงินฝาก ตั๋วแลกเงิน 68% หุ้นกู้ธนาคารดอยช์แบงก์ เอจี 24% ผู้ลงทุนจะได้รับผลตอบแทนประมาณการที่ 2% ต่อปี